Lav et referat af nedenstående tekst:

Tekst:
Den mystiske brand, som raserede herregården Egebaksande natten til mandag, er allerede efter få timer ét skridt tættere på at blive opklaret. I hvert fald har lokalpolitiet i Thisted anholdt en 24-årig mand fra området, som mistænkes for at have påsat branden. Det bekræfter politikommissær Jørgen Jensen over for TV2 Nord. - Ja, vi har en mistanke om, at der er en sammenhæng dér. Nu skal vi finde ud af, hvad der er op og ned, så vi har sat afhøringer og efterforskning i gang, fortæller han. - Jeg kan ikke sige mere i dag, men måske bliver der noget mere at melde ud i morgen. Herregården Egebaksminde ligger ved Jannerup nordvest for Hundborg i Thy. Under branden udbrændte hovedbygningen totalt, mens de øvrige bygninger ikke tog skade. Ejer mødte mistænkt under brand Herregårdens ejer Jørgen Holm Westergaard var selv vidne til, at den nu mistænkte mand var i nærheden af herregården, da branden brød ud. Det fortæller han til mediet Newsbreak.dk . Da han nåede frem til den brændende bygning, opdagede han tre personer, der sad i en bil. Ifølge mediet er den ene af disse personer nu anholdt og skal sigtes for at stå bag. At det nu kan bekræftes, at branden var påsat, ærgrer ejeren. - Vi bryder os ikke om brandstiftelse. Vi er kede af, at nogen kan finde på at påsætte en brand, fortæller Jørgen Holm Westergaard til Newsbreak.dk. Ikke første gang Herregården har været udsat for en brand tidligere. Det skete mellem jul og nytår 2020 - også her var branden påsat. - Vi vil nu se nærmere på, om der kan være en sammenhæng mellem de to episoder. Det er noget af det, vores efterforskning går ud på, fortæller politikommissær Jørgen Jensen fra lokalpolitiet i Thisted. Egebaksande har gennem længere tid været forladt. Der har tidligere været planer om at indrette nationalparkcenter eller koncert- og kultursted på området.

Referat:
Politiet i Thisted tror, de har fat i den rette gerningsmand bag forbrydelsen. Yderligere efterforskning skal afsløre, om der også er en forbindelse til den påsatte brand i 2020.